
      Republika Hrvatska
   Trgovački sud u Rijeci
               Rijeka



U   I M E   R E P U B L I K E   H R V A T S K E

R J E Š E N J E


	Trgovački sud u Rijeci, po Liljani Ugrin, kao sucu pojedincu, u postupku sklapanja predstečajne nagodbe dužnika ARGAN d. o. o. za poslovanje nekretninama i trgovinu Čavle, Podrvanj 9 (MBS 040250581  - OIB 05612614616) i njegovih vjerovnika, temeljem odredbi članka 66. Zakona o financijskom poslovanju i predstečajnoj nagodbi ( „Narodne novine“ broj 108/12, 114/12, 81/13 i 112/13, u daljnjem tekstu: ZFPPN ) dana 14. lipnja 2016.


r i j e š i o    j e


I.    Odobrava se sklopljena predstečajna nagodba između dužnika ARGAN d. o. o. za poslovanje nekretninama i trgovinu Čavle, Podrvanj 9 (MBS 040250581  - OIB 05612614616) (u daljnjem tekstu: dužnik) i njegovih vjerovnika čije su tražbine utvrđene, kako slijedi:

	
	OIB VJEROVNIKA 
	NAZIV VJEROVNIKA 
	UTVRĐENI IZNOS TRAŽBINE 

	1.
	64334698275
	ANTONIO DEVIĆ, PODRVANJ 9, PODRVANJ 51219
	47.878,93 kn

	2.
	76317041444
	MIRANELL društvo s ograničenom odgovornošću za financijsko knjigovodstvene usluge, Trinajstićeva 8a, Rijeka
	9.489,00 kn

	3.
	18683136487
	REPUBLIKA HRVATSKA, MINISTARSTVO FINANCIJA, POREZNA UPRAVA, KATANČIĆEVA 5, ZAGREB
	103.748,09 kn

	4.
	29524210204
	VIPnet, društvo s ograničenom odgovornošću za usluge javnih telekomunikacija, Vrtni put 1, Zagreb
	1.200,00 kn

	5.
	92963223473
	ZAGREBAČKA BANKA DIONIČKO DRUŠTVO, Trg bana Josipa Jelačića 10, Zagreb
	19,48 kn



kojom nagodbom se dužnik obvezuje sukladno rješenju o prihvaćanju plana financijskog restrukturiranja Financijske Agencije posl. br. Klasa: UP-I/110/07/15-01/8706, Ur. br: 04-06-16-8706-62 od 12. siječnja 2016. namiriti tražbine vjerovnika kako slijedi:

1. tražbina vjerovnika REPUBLIKA HRVATSKA, MINISTARSTVO FINANCIJA, POREZNA UPRAVA (OIB 18683136487) utvrđena je u ukupnom iznosu od 103.748,09 kn. Dužnik će tražbinu namiriti u cijelosti, 5 (pet) dana od pravomoćnosti rješenja o sklapanju predstečajne nagodbe pred Trgovačkim sudom;
2. tražbina vjerovnika ZAGREBAČKA BANKA d.d. Zagreb, Trg bana Josipa Jelačića 10 (OIB 92963223473) utvrđena je u ukupnom iznosu od 19,48 kn. Dužnik će tražbinu namiriti u cijelosti, 5 (pet) dana od pravomoćnosti rješenja o sklapanju predstečajne nagodbe pred Trgovačkim sudom;
3. tražbina vjerovnika ANTONIO DEVIĆ, Podrvanj 9, Podrvanj (OIB 64334698275) utvrđena je u ukupnom iznosu od 47.878,93 kn. Dužnik će tražbinu namiriti u cijelosti, 5 (pet) dana od pravomoćnosti rješenja o sklapanju predstečajne nagodbe pred Trgovačkim sudom;
4. tražbina vjerovnika MIRANELL d.o.o. Rijeka, Trinajstićeva 8/a (OIB 76317041444) utvrđena je u ukupnom iznosu od 9.489,00 kn. Dužnik će tražbinu namiriti u cijelosti, 5 (pet) dana od pravomoćnosti rješenja o sklapanju predstečajne nagodbe pred Trgovačkim sudom;
5. tražbina vjerovnika VIPnet d.o.o. Zagreb, Vrtni put 1 (OIB 29524210204) utvrđena je u ukupnom iznosu od 1.200,00 kn. Dužnik će tražbinu namiriti u cijelosti, 5 (pet) dana od pravomoćnosti rješenja o sklapanju predstečajne nagodbe pred Trgovačkim sudom.

II. 	Predstečajna nagodba je sklopljena kada su je potpisali dužnik i vjerovnik čija tražbina čini potrebnu većinu iz članka 63. ZFPPN.

III.	Predstečajna nagodba ima snagu ovršne isprave za sve vjerovnike čije su tražbine utvrđene.

IV.	Neispunjenjem obveza dužnika prema vjerovnicima ove nagodbe, vjerovnik stječe pravo da na temelju ove nagodbe ispunjenje obveze traži izravno putem Financijske agencije.

V.	Ovo rješenje dostavlja se Financijskoj agenciji koja će isto po primitku bez odgode objaviti na svojim web-stranicama.

VI.	Rješenje će se po pravomoćnosti dostaviti sudskom nadležnom registru, radi upisa činjenice sklapanja predstečajne nagodbe nad dužnikom. 


Obrazloženje


	Dužnik ARGAN d. o. o. za poslovanje nekretninama i trgovinu Čavle, Podrvanj 9 (MBS 040250581  - OIB 05612614616) temeljem odredbe članka 66. stavak 1. Zakona o financijskom poslovanju i predstečajnoj nagodbi (Narodne novine broj 108/12, 144/12, 81/13 i 112/13, u daljnjem tekstu: ZFPPN ) podnio je sudu prijedlog za sklapanje predstečajne nagodbe. 

	Nakon što je utvrđeno da su ispunjene zakonske pretpostavke za sklapanje predstečajne nagodbe propisane odredbom članka 66. stavak 1. do 4. ZFPPN, sud je odredio ročište radi sklapanja predstečajne nagodbe na osnovu odredbe članka  66. stavak 5. ZFPPN.

	Oglas o ročištu radi sklapanja predstečajne nagodbe objavljen je isticanjem na mrežnoj stranici e-oglasne ploče suda dana 5. svibnja 2016. i na web-stranici Financijske agencije od 6. svibnja 2016., sukladno odredbi članka 66. stavak 6. ZFPPN, čime se smatra da su na ročište radi sklapanja predstečajne nagodbe uredno pozvani dužnik i vjerovnici predstečajne nagodbe. 

	Na ročištu za sklapanje predstečajne nagodbe održanom dana 14. lipnja 2016.  pristanak na sklapanje predložene predstečajne nagodbe na osnovu plana financijskog restrukturiranja dali su dužnik i vjerovnici koji su sudjelovali u glasovanju s utvrđenim tražbinama u iznosu od 151.627,02 kn, a čije tražbine čine potrebnu većinu iz odredbe članka 63. stavak 2. ZFPPN.

	Odredbom članka 66. stavak 9. ZFPPN propisano je da će sud rješenjem odobriti sklapanje predstečajne nagodbe ako su na ročištu za sklapanje predstečajne nagodbe svoj pristanak dali dužnik i vjerovnici čije tražbine čine potrebnu većinu iz članka 63. tog Zakona, te ako utvrdi, da je sadržaj predložene nagodbe u skladu s općim pravilima o sudskoj nagodbi, te da je njezin sadržaj u bitnim sastojcima odgovarajući prihvaćenom planu financijskog i operativnog restrukturiranja dužnika.

Kako su na ročištu za sklapanje predstečajne nagodbe svoj pristanak dali dužnik i vjerovnici čije tražbine čine potrebnu većinu propisanu odredbom članka 63. ZFPPN, kako je utvrđeno da je sadržaj predložene nagodbe u skladu s općim pravilima o sudskoj nagodbi, te da je njezin sadržaj u bitnim sastojcima odgovarajući prihvaćenom planu financijskog i operativnog restrukturiranja dužnika, temeljem navedene odredbe članka 66. stavak 9. ZFPPN valjalo je odlučiti kao pod točkom I. izreke ovog rješenja.

Na osnovu odredbe članka 66. stavak 11. ZFPPN utvrđeno je kao pod točkom II. izreke ovog rješenja da je predstečajna nagodba sklopljena kada je potpišu dužnik i vjerovnici čije tražbine čine potrebnu većinu iz članka 63. ZFPPN.

Budući je odredbom članka 66. stavak 13. ZFPPN propisano da predstečajna nagodba ima snagu ovršne isprave za sve vjerovnike čije su tražbine utvrđene, valjalo je utvrditi kao pod točkom III. i IV. izreke ovog rješenja.

	Temeljem odredbe članka 66. stavak 12. ZFPPN odlučeno je kao pod točkom V. izreke ovog rješenja, dok je na osnovu odredbe članka 84. stavak 2. ZFPPN odlučeno kao pod točkom VI. izreke ovog rješenja.
	
U Rijeci, 14. lipnja 2016.  

Sudac
Liljana Ugrin




UPUTA O PRAVNOM LIJEKU:
Protiv rješenja dopuštena je žalba Visokom trgovačkom sudu Republike Hrvatske. Žalba se podnosi putem ovog suda, u tri primjerka, u roku od 8 dana od dana dostave prijepisa ovog rješenja. 



DNA
I. Rješenje dostaviti 
· dužniku
· FINA Rijeka radi objave na web stranicama 
· sudskom registru po  pravomoćnosti
II. Rješenje objaviti na mrežnoj stranici e-oglasne ploče suda  

[bookmark: _GoBack]U Rijeci, 14. lipnja 2016.                                              Sudac 


4

image1.png




